CELEX: 22011D0104
Language: hu
Date: 2011-09-30 00:00:00
Title: Az EGT Vegyes Bizottság 104/2011 határozata ( 2011. szeptember 30. ) az Európai Gazdasági Térségről szóló megállapodás XIII. mellékletének (Közlekedés) és 37. jegyzőkönyvének (amely a 101. cikkben előírt listát tartalmazza) módosításáról

1.12.2011   
            
            
               HU
            
            
               Az Európai Unió Hivatalos Lapja
            
            
               L 318/42
            
         AZ EGT VEGYES BIZOTTSÁG 104/2011 HATÁROZATA
   (2011. szeptember 30.)
   az Európai Gazdasági Térségről szóló megállapodás XIII. mellékletének (Közlekedés) és 37. jegyzőkönyvének (amely a 101. cikkben előírt listát tartalmazza) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2011. július 19-i 90/2011 EGT vegyes bizottsági határozat módosította (1).
            
         
               (2)
            
            
               A megállapodás 37. jegyzőkönyvét a 2011. július 1-jei 76/2011 EGT vegyes bizottsági határozat módosította (2).
            
         
               (3)
            
            
               A transzeurópai közlekedési hálózat fejlesztésére vonatkozó uniós iránymutatásokról szóló, 2010. július 7-i 661/2010/EU európai parlamenti és tanácsi határozatot (3) bele kell foglalni a megállapodásba.
            
         
               (4)
            
            
               A 661/2010/EU határozat hatályon kívül helyezi a megállapodásba foglalt 1692/96/EK európai parlamenti és tanácsi határozatot (4), amelyet következésképpen el kell hagyni a megállapodásból.
            
         
               (5)
            
            
               A megállapodás megfelelő érvényesülése érdekében a megállapodás 37. jegyzőkönyvét ki kell terjeszteni, hogy az magába foglalja a transzeurópai közlekedési hálózat bizottságát, amelyet a 661/2010/EU határozat hozott létre,
            
         ELFOGADTA EZT A HATÁROZATOT:
   1. cikk
   A megállapodás XIII. melléklete 5. pontjának (1692/96/EK európai parlamenti és tanácsi határozat) szövege helyébe a következő szöveg lép:
   „32010 D 0661: az Európai Parlament és a Tanács 661/2010/EK határozata (2010. július 7.) a transzeurópai közlekedési hálózat fejlesztésére vonatkozó közösségi iránymutatásokról (HL L 204., 2010.8.5., 1. o.).
   A határozat rendelkezéseit a megállapodás alkalmazásában az alábbi kiigazításokkal kell alkalmazni:
   
               a)
            
            
               A 8. cikk (1) bekezdésében a »továbbá alkalmazva a 92/43/EGK irányelvet és a 2009/147/EK irányelvet« szövegrész az EFTA-államokra nem alkalmazandó.
            
         
               b)
            
            
               A 13. cikk (5) bekezdésének b) pontjában »az Európai Unió működéséről szóló szerződés 107. és 108. cikkének« szövegrész helyébe »a megállapodás 61. és 62. cikkének« szövegrész lép.
            
         
               c)
            
            
               A 21. cikk a következő bekezdéssel egészül ki:
               »(3)   Az EFTA-államok teljes mértékben részt vesznek az (1) bekezdés alapján létrehozott bizottság munkájában, kivéve a szavazás jogát.«
            
         
               d)
            
            
               A 25. cikk (1) bekezdése nem alkalmazandó az EFTA-országokra.”
            
         2. cikk
   A megállapodás 37. jegyzőkönyve 4. pontjának szövege (transzeurópai közlekedési hálózat bizottsága) helyébe a következő szöveg lép:
   
      „A transzeurópai közlekedési hálózat bizottsága (661/2010/EU európai parlamenti és tanácsi határozat)”.
   
   3. cikk
   A 661/2010/EU határozatnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2011. október 1-jén lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. szeptember 30-án.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 262., 2011.10.6., 62. o.
   
      (2)  HL L 262., 2011.10.6., 33. o.
   
      (3)  HL L 204., 2010.8.5., 1. o.
   
      (4)  HL L 228., 1996.9.9., 1. o.
   
      (5)  Alkotmányos követelmények fennállását nem jelezték.